**TREENERI ERIALANE ETTEVALMISTUS**

V.Sablin KNG (RUS)

Treeneril on oma töös on erinevat liiki ülesandeid. Õpetada laskuritele laskeasendeid ja sooritustehnikat, olla organisaatoriks oma laskurite osalemisel võistlustel, olla autojuht, varustaja, relvameister ning olla ka amatöörpsühholoogina laskuritele abiks nii võistlustel kui ka võistlusteks valmistumisel .

On kahte sorti treenereid, ühed töötavad edukalt noortega, kuid edasijõudnutega enam suuremat edu ei saavuta. Ja on teine grupp treenereid, kes ei ole nii edukad töös noortega, kuid omavad häid saavutusi edasijõudnute ja tipplaskuritega. See sõltub paljuski treeneri individuaalsetest omadustest. Kindel on aga üks - tähtsaks asjaoluks edu saavutamisel on treeneri erialane ettevalmistus. Erialane ettevalmistus ei ole üheselt defineeritav, vaid koosneb erinevatest komponentidest, milleks on :

1. Isiklik laskurikogemus, osalemine kõrgetasemelises ettevalmistuses, treeninglaagrites ja tippvõistlustel.
2. Erialakoolitus (kehakultuuriinstituudis)
3. Regulaarsed täiendkoolitused
4. Treenerina stažeerimine kõrgetasemeliste võistkondade juures ja osalemine tipplaskurite ettevalmistuses (Venemaa koondis, end N.Liidu koondis, jt.)
5. Enesetäiendamine, erialakirjanduse lugemine (raamatud, artiklid, erialased ajakirjad)
6. Vestlused tipptreenerite ja tipplaskuritega
7. Vaatlused suurvõistlustel (**ettevaatust**, kõike head ja huvitavat ei saa automaatselt üle võtta, sest kõik igale laskurile ei sobi ! Inimesed on erinevad.)
8. Eneseanalüüs

Isiklik laskurikogemus ja erialakoolitus annavad vaid selle baasi, millele tuginedes on võimalik aastate kestel end arendada tipptreeneriks regulaarse tööga (p. 3 kuni 8).

Treeneri ülesandeks on laskuri väikesed õnnestumised kokku panna suuremaks õnnestumiseks. Treener peab igal treeningul mingi aja kestel tegelema iga laskuriga, aga laskurid on erinevad inimesed oma erinevate tugevamate ja nõrgemate omadustega. Treeneritöös on oluline ka treeneri isiksus ja personaalne terviklikkus, treener peab olema laskureile autoriteet ning ühteviisi kõigi vastu aus. Treener ei või olla liiga familjaarne. Treeneriamet eeldab hoiakut, et kogu elu kestev õppimine on igati loomulik, normaalne ja möödapääsematu, kui tahad olla edukas treener.